hotchpotch/miracl-hf-unified huggingface dataset:
पंजाब प्रांत (ब्रिटिश भारत)
पंजाब ब्रिटिश भारत का प्रांत था।2 अपरैल 1849 को इसपर ईस्ट इंडिया कंपनी ने कब्जा कर लिया। यह अंग्रेजों के नियंत्रण में आने वाला भारतीय उपमहाद्वीप के अंतिम क्षेत्रों में से एक था। इसमें पांच प्रशासनिक प्रभाग शामिल थे — दिल्ली, जलंधर, लाहौर, मुल्तान और रावलपिंडी। इसमें कई रियासतें भी थी।
भारत के विभाजन के बाद इसको पूर्व पंजाब और पश्चिम पंजाब में बाट दिया गया। जो अब मौजूदा पंजाब, हरियाणा, हिमाचल प्रदेश और पंजाब (पाकिस्तान) है।
नीरज पांडे
नीरज पांडे एक भारतीय फ़िल्म निर्माता, निर्देशक और लेखक हैं।इनका जन्म बिहार के आरा शहर में हुआ था।
यह पहले दिल्ली में रहकर फ़िल्म बनाने आदि की शिक्षा ली और फिर 2008 में मुंबई आ गए। जहां वह विज्ञापन आदि बनाने लगे। इसके बाद उनको अ वेडनसडे फ़िल्म को बनाने का मौका मिला। यह उनकी पहली फ़िल्म है।
अकशेरुकी प्राणी
अकशेरुकी प्राणी (Invertebrate) उन प्राणियों को कहते हैं जिनमें मेरुदंड नहीं होता और न ही किसी अवस्था में मेरुदण्ड विकसित होता है। परिभाषा के अनुसार इसमें कशेरुक प्राणियों के अलावा सभी प्राणी आ जाते हैं। अकशेरुक प्राणियों के कुछ प्रमुख उदाहरण ये हैं - कीट, केकड़ा, झिंगा, घोंघा, ऑक्टोपस, स्टारफिश आदि।
पिनाक
पिनाक शंकर के धनुष का नाम है, जिसका निर्माण देवशिल्पी विश्वकर्मा ने किया था । यह धनुष राजा जनक के पास धरोहर के रूप में रखा हुआ था । इसी धनुष को श्रीराम ने इसे तोड़ कर सीता जी से विवाह किया था।
एक बार विश्वकर्मा ने दो धनुषों का निर्माण किया इनके नाम रखे सारंग और पिनाक। पिनाक धनुष को भगवान शिव और सारंग धनुष को भगवान विष्णु को सौंपा गया | तब ब्रह्मदेव ये बात जानना चाहते थे कि विष्णु और शिव में सर्वश्रेष्ठ धनुर्धर कौन हैं ? इस बात का पता लगाने के लिए उन्होंने दोनों में धनुष प्रतियोगिता करवा दी। भगवान शिव और भगवान विष्णु में बहुत टक्कर का मुकाबला हुआ। अन्त में ब्रह्मा जी ने इस युद्ध को रुकवा दिया | उस युद्ध के पश्चात् भगवान शिव ने अपना धनुष एक राजा को दे दिया जो जनक के पूर्वज थे | ये देखते ही भगवान विष्णु ने अपना धनुष महर्षि ऋचिक को दे दिया और उनके पौत्र परशुराम के रूप में उन्हें ये पुनः प्राप्त हुआ।
भारत के रक्षा अनुसंधान एवं विकास संगठन ने अपने बहु-नाल रॉकेट मोचक का नाम 'पिनाक' रखा है।
मौलाना सूफी मूफ्ती अज़ानगाछी साहेब
हज़रत मौलाना सूफी मूफ्ती अज़ानगाछी साहेब (र०) (उर्दू: مولانا صوفی مفتی اذانگاچھی, अंग्रेजी: Maulana Sufi Mufti Azangachhi Shaheb (1828 या 1829 - 19 दिसंबर 1932) ) , एक महान भारतीय सूफी संत थे। ये पश्चिम बंगाल के बागमारी में एक इस्लामी सुफी गैर सरकारी संगठन, हक्कानी अंजुमन के स्थापकके रूप में काफी परिचीत हैं। ये इस्लाम धर्म के दुसरे खलीफा हजरत उमर (रह०) के 36 वें बाद की पीढ़ी से संबंधित हैं।
सूफ़ीम एक तरीका है, जो एक व्यक्ति के आध्यात्मिक विकास में मदद करता है और प्रत्येक व्यक्ति के माध्यम से, कुल प्रणाली में अनुशासन लाने में मदद करता है। हज़रत मौलाना अज़ानगाछी (रए•) ऐसे सूफी थे, जिन्होंने 1920 के दशक और 1930 के शुरुआती दिनों में ब्रिटिश बंगाल (अब बांग्लादेश और भारत के पूर्वी भाग) में सुफ़िज्म का प्रसार किया। उन्होंने एक तारिका विकसित किया, जिसका नाम तारिका ई जामिया |
★ सूफ़ी संत
सुखदा प्रीतम
सुखदा प्रीतम हरियाणा में न्यायिक अधिकारी प्रथम श्रेणी हैं। इनके पिता प्रीतम पाल हरियाणा के लोकायुक्त के पद से १८ जनवरी २०१६ को सेवानिवृत्त हुए हैं।
इन्होनें मानवाधिकार के विषय पर महर्षि दयानंद विश्वविद्यालय से Ph.D. की डिग्री हासिल की है। इससे पहले इन्होंने मानवाधिकार पर सनातकोत्तर डिप्लोमा प्रथम श्रेणी में हासिल किया। अपनी कानून की पढ़ाई के समय भी ये प्रथम स्थान हासिल करने में सफल रही थीं। सुखदा प्रीतम माननीय उच्चतम न्यायालय में हरियाणा राज्य की ओर से स्टेंडिंग काउंसल रह चुकी हैं एवं इस दौरान इन्हें कई उपलब्धियां हासिल करने का मौका मिला।
इन्हें न्यायाधीश के रूप में बेहद कड़क माना जाता है। इन्हें ड्यूटी मजिस्ट्रेट के रूप में चंडीगढ़ में विडियो कांफ्रेंसिंग प्रारंभ करने का श्रेय हासिल है।
टोरंटो एफसी
टोरंटो एफसी, एक प्रसिद्ध फुटबॉल टीम है, जो टोरंटो में आधारित है। वे मेजर लीग सॉकर में खेलते हैं। इनका घरेलू स्टेडियम बिएमओ फील्ड है।
मॉन्ट्रियल इम्पैक्ट
मॉन्ट्रियल इम्पैक्ट, एक प्रसिद्ध फुटबॉल टीम है, जो मॉन्ट्रियल में आधारित है। वे मेजर लीग सॉकर में खेलते हैं। इनका घरेलू स्टेडियम सपुतो स्टेडियम है।
वैंकूवर व्हाइटकैप्स एफसी
वैंकूवर व्हाइटकैप्स एफसी, एक प्रसिद्ध फुटबॉल टीम है, जो वैंकूवर में आधारित है। वे मेजर लीग सॉकर में खेलते हैं। इनका घरेलू स्टेडियम बीसी प्लेस है।
बकुल कायस्थ
बकुल कायस्थ (जन्म : १५वीं शताब्दी) भारत के एक गणितज्ञ थे। वे कामरूप के निवासी थे। उन्होने १४३४ ई में कामरूपी भाषा में 'किताबत मंजरी' नामक एक गणित ग्रन्थ की रचना की।
योगी हरि
योगी हरि (जन्म : 22 जून 1945 गुयाना में) सम्पूर्ण योग के गुरु हैं। वे शिवानन्द जी की शृंखला में आते हैं।
मिस्र के सशस्त्र बल
मिस्र के सशस्त्र बल मिस्र के सैन्य बल हैं जो कि अफ्रीका और मध्य पूर्व में सबसे बड़े हैं। यह मिस्र की सेना, नौसेना, वायु सेना और मिस्र के वायु रक्षा बलों को मिलाकर 1922 में स्थापित किया गया था।
मिस्र के संविधान के अनुसार, मिस्र के सशस्त्र बलों के जनरल कमान द्वारा या आपातकालीन स्थिति के बार में गठन किया और मिस्र के सशस्त्र बलों के सर्वोच्च नेता का खिताब रखती है, जो राष्ट्रपति की अध्यक्षता वाली सर्वोच्च परिषद के नेतृत्व में है, और 21 के होते हैं सशस्त्र बलों की विभिन्न सेनाओं और विभागों का प्रतिनिधित्व करने वाले सैन्य अधिकारी उपस्थित थे।
चंद्रमा की उत्पत्ति
अरसे तक चंद्रमा के इतिहास का मूलभूत प्रश्न इसकी उत्पत्ति रही थी। पूर्व की परिकल्पनाओं में पृथ्वी से विखंडन, अधिग्रहण और सह-अभिवृद्धि शामिल थी। आज भीमकाय टक्कर परिकल्पना व्यापक रूप से वैज्ञानिक समुदाय द्वारा स्वीकार्य है।
सह-अभिवृद्धि सिद्धांत कहता है, पृथ्वी और चंद्रमा का निर्माण साथ-साथ हुआ है। यह सिद्धांत विफल रहा क्योंकि यह नहीं बता सका आखिर चंद्रमा में लौह कोर का अभाव क्यों है। यदि दोनों का निर्माण साथ-साथ हुआ होता तो उनकी संरचनाए भी समान होनी चाहिए थी।
एक दूसरी परिकल्पना के अनुसार चंद्रमा का निर्माण सौरमंडल में ऐसी जगह हुआ जहां लौह मात्रा अल्प थी और फिर इसे पृथ्वी की इर्दगिर्द कक्षा में अधिग्रहित कर लिया गया। जब चंद्रमा की चट्टानों ने पृथ्वी की तरह ही समान आइसोटोप संरचनाओं को दिखाया तब अधिग्रहण का यह सिद्धांत भी मुंह के बल गिर गया।
एक अन्य परिकल्पना विखंडन सिद्धांत पर आधारित है, जिसके अनुसार पृथ्वी की सतह के करीब 2900 किलोमीटर नीचे एक नाभिकीय विखंडन के फलस्वरूप पृथ्वी की धूल और पपड़ी अंतरिक्ष में उड़ी और इस मलबे ने इकट्ठा होकर चांद को जन्म दिया। हालांकि यह सिद्धांत विवादित है।
चंद्रमा की उत्पत्ति के बारे में एक नया शोध सामने आया है। इसका मानना है कि अरबों साल पहले एक बड़ा ग्रह पृथ्वी से टकराया था। इस टक्कर के फलस्वरूप चांद का जन्म हुआ। शोधकर्ता अपने इस सिद्धांत के पीछे अपोलो के अंतरिक्ष यात्रियों के ज़रिये चांद से लाए गए चट्टानों के टुकड़ों का हवाला दे रहे हैं। इन चट्टानी टुकड़ों पर 'थिया' नाम के ग्रह की निशानियां दिखती हैं। चंद्रमा, पृथ्वी और थिया दोनों के तत्वों से बना है जो एक-दूसरे से थोड़े बहुत भिन्न थे।
ग्लास्नोस्त
ग्लास्नोस्त एक सोवियत नीति थी जिसका उद्देश्य "सोवियत रूस के सरकारी संस्थानोँ एवं क्रियाकलापोँ में खुलेपन एवं पारदर्शिता को बढ़ाना" था। इस नीति का संस्थापन मिखाइल गोर्बाचेव ने अस्सी के दशक के उत्तरार्ध में किया। ग्लास्नोस्त को सामान्यतः पेरेस्त्रोइका (शाब्दिक अर्थ:पुनर्गठन; गोर्बाचेव द्वारा संस्थापित एक अन्य समकालीन सुधारवादी नीति) के साथ जोड़कर देखा जाता है। "ग्लास्नोस्त" शब्द का रूसी भाषा में उपयोग १८वीं शताब्दी के अंत से किया जा रहा है। गोर्बाचेव द्वारा इस शब्द का प्रयोग उन नीतियों हेतु किया जाता था जो उनके हिसाब से कम्युनिस्ट पार्टी एवं सोवियत सरकार में व्याप्त भ्रष्टाचार को कम तथा केंद्रीय आयोग में प्रशासनिक शक्तियों के दुष्प्रयोग को सीमित कर सकती हैं। रूसी मानवाधिकार कार्यकर्ता ल्युदमिला अलेक्सेयेवा के अनुसार "ग्लास्नोस्त" शब्द "शताब्दियों से रूसी भाषा का भाग रहा है। वह तब से शब्दकोशों एवं विशानशास्त्रों में उल्लेखित है, जबसे शब्दकोश एवं विधानशास्त्र अस्तित्व में हैं। वह एक साधारण, मेहनती एवं अनिर्वचनीय शब्द है जिसका प्रयोग एक प्रक्रिया, प्रशानिक न्याय की कोई भी प्रक्रिया जो अनावृत रूप से संचालित की जाए, के लिए किया जाता है जाता है।"
ग्लास्नोस्त शब्द का प्रयोग रूसी इतिहास में ८० के दशक के उस समय के लिए भी जाता है जब वहाँ कम सेंसरशिप एवं सूचना की अधिक आज़ादी थी।
सेंसरशिप में छूट दिए जाने के परिणामस्वरूप कम्युनिस्ट पार्टी की समाचार माध्यमों पर पकड़ ढीली पड़ने लगी। कुछ ही समय में समाचार माध्यमों ने सोवियत प्रशासन द्वारा दबाकर रखी गयी गम्भीर सामाजिक एवं आर्थिक समस्याओं (जैसे घटिया आवास, खाद्य अभाव, नशाखोरी, प्रदूषण, ऊँची मृत्युदर, महिलाओं का समाज में दोयम दर्जा तथा राज्य के अपने नागरिकों के प्रति किये गए अपराध) को अनावृत करना शुरू कर दिया। सेंसरशिप में छूट के परिणामस्वरूप सोवियत रूस में पाश्चात्य साहित्य एवं चलचित्र का आगमन हुआ; धर्म, ज्योतिष एवं अन्य विषयों, जिनपर सोवियत प्रकाशक ध्यान नहीं दिया करते थे, पर लिखी गयी पुस्तकें उपलब्ध होने लगी।
इसके साथ ही, ग्लास्नोस्त के चलते, लोगों को अपने भूत का ज्ञान हुआ। इसके चलते सोवियत जीवन की बहुत सकारात्मक छवि, जो प्रशासनिक माध्यमों द्वारा लोगों के समक्ष प्रस्तुत की जाती थी, का तीव्रता से ह्रास हुआ तथा सोवियत जीवन से जुड़े हुए नकारात्मक पहलु प्रकाश में आये। इससे नागरिकों का सोवियत जीवन शैली से विश्वास उठने लगा।
सोवियत इतिहास से सम्बंधित खुलासों का उन जनों पर विध्वंसक प्रभाव पड़ा जिनका साम्यवादी राज्य पर विश्वास था तथा जिन्हे इस तरह की जानकारी पहले उपलब्ध नहीं थी।
सुब्रह्मण्यम जयशंकर
एस॰ जयशंकर या सुब्रह्मण्यम जयशंकर (जन्म: 15 जनवरी 1957) वर्तमान में भारत के विदेश मंत्री हैं। वे जनवरी 2015 से जनवरी 2018 तक भारत सरकार के विदेश सचिव रह चुके हैं। उन्होंने विदेश सचिव के रूप में अमेरिका, चीन समेत आसियान के बेहद महत्‍वपूर्ण कूटनीतिक असाइनमेंट पर काम किया। वे सोवियत संघ के विघटन के पूर्व मास्को में और श्रीलंका में भारतीय सेनाओं के शांति मिशन के दौरान तैनात रहे हैं। वे भारत-अमेरिका के बीच इंडो न्‍यूक्‍लियर डील में बेहद करीब से जुड़े रहे।
इनका जन्म नई दिल्ली, भारत में हुआ था। यह प्रमुख भारतीय सामरिक मामलों के विश्लेषक, टिप्पणीकार और प्रशासनिक अधिकारी हैं। यह इतिहासकार संजय सुब्रह्मण्यम और भारत के पूर्व ग्रामीण विकास सचिव एस॰ विजय कुमार के भाई हैं। उन्होंने क्योको से शादी की और अभी उनके दो बेटे और एक बेटी है। अब वें भारत के विदेश मंत्री भी है।
यह 1977 में भारतीय विदेश सेवा में शामिल हुए। 1979 में रूसी अध्ययन किया और 1981 में मास्को में सोवियत संघ के लिए द्वितीय और तीसरे सचिव के रूप में कार्य किया। 1985-1988 में वह वाशिंगटन डी॰सी॰ स्थित भारतीय दूतावास में प्रथम सचिव थे। जयशंकर को 29 जनवरी 2015 को भारत के विदेश सचिव के रूप में नियुक्त किया गया। उनकी नियुक्ति की घोषणा 28 जनवरी 2015 को प्रधानमंत्री नरेंद्र मोदी की अध्यक्षता में हुई मंत्रिमंडल की बैठक के बाद लिया गया।
खण्डखाद्यक
खण्डखाद्यक ब्रह्मगुप्त द्वारा रचित खगोलशास्त्र (ज्योतिष) ग्रन्थ है। इसकी रचना ब्राह्मस्फुटसिद्धान्त के बाद (६६५ ई में) हुई।
खण्डखाद्यक के दो भाग हैं-
शिकागो फायर सॉसर क्लब
शिकागो फायर सॉसर क्लब, एक प्रसिद्ध फुटबॉल टीम है, जो शिकागो में आधारित है। वे मेजर लीग सॉकर में खेलते हैं। इनका घरेलू स्टेडियम टोयोटा पार्क है।
फिलाडेल्फिया यूनियन
फिलाडेल्फिया यूनियन, एक प्रसिद्ध फुटबॉल टीम है, जो फिलाडेल्फिया में आधारित है। वे मेजर लीग सॉकर में खेलते हैं। इनका घरेलू स्टेडियम पीपीएल पार्क है।
न्यूयॉर्क सिटी एफसी
न्यूयॉर्क सिटी एफसी, एक प्रसिद्ध फुटबॉल टीम है, जो न्यूयॉर्क में आधारित है। वे मेजर लीग सॉकर में खेलते हैं। इनका घरेलू स्टेडियम यांकी स्टेडियम है।
रॅडिसन ब्लू, चेन्नई
रैडिसन ब्लू चेन्नई (इंडिया) स्थित एक फाइव स्टार होटल हैं जो जी इस टी रोड मीनंबक्कम में स्थित हैं। यह चेन्नई अंतरराष्ट्रीय हवाई अड्डे से ९ कि॰मी॰ की दूरी तथा रेलवे स्टेशन से इसकी दूरी १९ KM हैं। इस होटल के पास में ही पर्यटकों के अन्य कई घूमने की जगह हैं। इस होटल की खासियत इसकी बेहतरीन बैंक्वेट हॉल्स, कॉन्फ्रेरेन्स रूम्स एवं लाजवाब रेस्टोरेंट हैं। इस होटल एवं इसके रेस्टोरेंट को २०१३ में "ट्रिप एडवाइजर , सर्टिफिकेट ऑफ़ एक्सीलेंस" पुरस्कार दिया गया था।  इस होटल का निर्माण मकनूर हॉस्पिटैलिटी द्वारा किया गया था। मार्च १९९९ में इसकी ७५% इक्विटी एम ऐ चिदंबरम समूह के पास थी जिसकी कुल कीमत ३४० मिलियन रुपया था। २००१ में इस होटल का नया नाम रैडिसन जी आर टी रखा गया जब इसे चेन्नई स्थित जी आर थंगा मालिगै के दवारा खरीदा गया। इस होटल में १०१ कमरे हैं जिसमे ७ सुइट्स, १९ बिज़नेस क्लास कमरे, २४ क्लब एवं ५१ डीलक्स कमरे सम्मिलित है। इस होटल के रेस्टोरेंट्स में गार्डन कैफ़े (पूल के किनारे दिन भर चलने वाला), द ग्रेट कबाब फैक्ट्री (रेस्तरां) एवं गैलप बार (इसकी साज सज्जा इंग्लिश पोलो क्लब की जैसी हैं) सम्मिलित हैं। व्यवसाइक मीटिंग्स के लिए, द रॉयल कोर्ट (३ ऐच्छिक भाग में बटा हुआ) एवं द रॉयल समिट (२ ऐच्छिक भाग में बटा हुआ) सम्मिलित हैं, दोनों लॉबी स्तर पर, और एक बोर्डरूम पर स्थित है।
पहले इस होटल के पास वाली ज़मीन पर ३० और कमरे बनाने की योजना थी लेकिन २०१० में इसमे और सुधार करते हुए ७० कमरे, १५० व्यकितयों के बैठने वाला रेस्टोरेंट एवं एक मोहक स्पा बनाने की योजना हैं। २०१० में “एक्सपेडिअ इन्सिडेर्स ' सेलेक्ट २०१०” द्वारा इस होटल की गिनती उच्चस्तरीय होटल में की गयी थी। इस होटल में काफी उच्चस्तरीय सुविधाएं दी जाती हैं जो किसी भी आगंतुक को यहाँ बार बार आने पे मजबूर करती हैं। यहाँ पे अतिथियों के फिटनेस पर अतिरिक्त ध्यान रखा जाता हैं। यहाँ के जिम में अत्याधुनिक तकनीक से सुस्सजित कई तरह की मशीन हैं जहा प्रत्येक व्यक्ति खुशनुमा वातावरण में आराम से कसरत कर सकते हैं। इस होटल में आकर्षक जैकुजी सुविधा उपलब्ध हैं जहा पर आप अपने मन एवं शरीर को तरोताजा कर सकते हैं। इस होटल में सभी वर्ग के कस्टमर्स का ध्यान रखा जाता हैं। यहाँ पर अलग तरीके के डीलक्स रूम एवं बिज़नेस क्लास कमरे उपलब्ध है। इनकी आतंरिक सजावट काफी बेहतरीन तरीके से की गयी हैं जो आपके मन को एक ही नजर में मोह लेती हैं।
डीलक्स रूम में मिलने वाली सुविधाओ में - दो लाइन वाला टेलीफोन, पैरो के लिए मसाज सर्विस (उपलब्ध होने पर), तिजोरी, डीवीडी प्लेयर, मुफ्त इंटरनेट सम्मिलित हैं।
बिज़नेस क्लास रूम को मिलने वाली सुविधाओ में एक्सप्रेस चेक इन, क्लब लाउन्ज की उपलब्धता,मसाज कुर्सी, मुफ्त इंटरनेट, लिमोजीन सुविधा एयरपोर्ट से होटल आने जाने के लिए, सेफ, एवं अन्य सुविधा उपलब्ध हैं।
ऑरलैंडो सिटी एससी
ऑरलैंडो सिटी एससी, एक प्रसिद्ध फुटबॉल टीम है, जो ऑरलैंडो में आधारित है। वे मेजर लीग सॉकर में खेलते हैं। इनका घरेलू स्टेडियम साइट्रस बाउल है।
पादप ऊतक संवर्धन
पादप ऊतक संवर्धन (प्लाण्ट टिस्सू कल्चर) में विभिन्न तकनीको का उपयोग करते हुए पादप अंगों को निर्जर्मित अवस्था में पोषक माध्यम पर उगाया जाता है ।
इसमें विशेष रूप से अच्छे फूल, फल उत्पादन, या अन्य वांछनीय लक्षण के पौधों के क्लोन का उत्पादन किया जाता है।
बीज रहित फल , बिना बीज के उत्तम गुणवत्ता वाले फल, बीज के उत्पादन के लिए आवश्यक परागण के अभाव में पौधों के गुणकों का उत्पादन किया जाता है । इस तकनीक द्वरा पादपों में आनुवंशिक रूप से संशोधन किया जा साकता है ।
एकल कोशिका से पूरे पौधे का निर्माण किया जा सकता है ।
इस तकनीक द्वारा रोग,प्रतिरोधी कीट रोधी तथा सुखा प्रतिरोधी किस्मो को उत्पादित किया जा सकता है ।
पादप उत्तक संवर्धन तकनीक इस बात पर निर्भर करती है की पादप की कोशिकाओं में सम्पूर्ण पादप को पुनरुत्पादित करने की क्षमता होती है इसे पूर्णशक्तता (totipotency) तथा कोशिका को पूर्णशक्त कोशिका कहते है।
इसके द्वारा जब कटा हुआ पौधा परिपक्व हो जाता है तो उसे मिट्टी में गाड़ देते है, जिससे वह सामान्य पौधों के जैसा ही कार्य करता है।
कार्ल विल्हेल्म शीले
कार्ल विल्हेल्म शीले (Karl Wilhelm Scheele, सन् १७४२ - १७८६), स्वीडेन के रसायनज्ञ थे।
शीले का जन्म पॉमरेन्या (Pomerania) के श्ट्रालजुंट (Stralsund) नामक नगर में हुआ था। गोथनबर्गं (Gothenburg) में एक औषधविक्रेता के यहाँ आठ वर्ष काम करके, इन्होंने रसायन का प्रारंभिक ज्ञान पाया। बाद में ये मल्म (Malmo), स्टॉकहोम (Stockholm), अपसाला (Uppsala) तथा कपिंग (Koping) में भी सहायक रसायनज्ञ रहे।
इन्होंने अपना सारा जीवन रासायनिक प्रयोग और अनुसंधान में बिताया। आदिकालीन उपकरणों और सीमित साधान ही इन्हें उपलब्ध थे, किंतु इन्होंने इन्हीं का उपयोग कर अनेक महत्व की खोजें कीं। बिना किसी अन्य की सहायता के, इन्होंने क्लोरीन, बाराइटा, ऑक्सीजन, ग्लिसरीन तथा हाइड्रोजन सल्फाइड को विलग किया और हाइड्रोफ्लोरिक अम्ल, टार्टरिक अम्ल, बेंज़ोइक अम्ल, आर्सिनियस व, मॉलिब्डिक अम्ल, लैक्टिक अम्ल, साइट्रिक व, मैलिक अम्ल, ऑक्ज़ैलिक अम्ल, गैलिक अम्ल तथा अन्य अम्ल खोज निकाले। मैंगनीज़ के लवण आपने तैयार किए और दिखाया कि इनसे काँच किस प्रकार रँगा जाता है। इन्हीं के नाम पर ताँबे के आर्सेनाइट, एक हरे वर्णक, का तथा टंग्स्टेन के अयस्क 'शेलाइट' का नाम पड़ा है।
इन्होंने स्वतंत्र रूप से यह बात खोज निकाली कि वायु का एक अंश तो ज्वलनशील पदार्थों को जलने देता है और दूसरा इसे रोकता है। प्रूसिक अम्ल का वर्णन करने के पश्चात्, इन्होंने सिद्ध किया कि प्रशियन नील का रंजक गुण इसी के कारण है।
रोग और दरिद्रता से ग्रसित रहने पर भी वैज्ञानिक अनुसंधान में तीव्र उत्साह के कारण, ये अथक परिश्रम करते रहे और विषाक्त पदार्थों से अपनी रक्षा की भी विशेष परवाह न की, जिसके कारण अल्प आयु में ही इनकी मृत्यु हो गई।
वलित पर्वत
वलित पर्वत अथवा मोड़दार पर्वत (अंग्रेज़ी: Fold mountains) वे पर्वत हैं जिनका निर्माण वलन नामक भूगर्भिक प्रक्रिया के तहत हुआ है। प्लेट विवर्तनिकी के सिद्धांत के बाद इनके निर्माण के बारे में यह माना जाता है कि भूसन्नतियों में जमा अवसादों के दो प्लेटों के आपस में करीब आने के कारण दब कर सिकुड़ने और सिलवटों के रूप में उठने से हुआ है। टर्शियरी युग में बने वलित पर्वत आज सबसे महत्वपूर्ण पर्वत श्रृंखलाओं में से हैं जैसे ऐल्प्स, हिमालय, इत्यादि। विश्व के नवीनतम पर्वत हिमालय, यूराल, एन्डीज इत्यादि सभी वलित पर्वत ही हैं। रूस में उपस्थित यूराल पर्वत गोलाकार दिखाई देता हैं और इसकी ऊँचाई कम है। भारत की अरावली श्रृंखला विश्व की सबसे पुरानी वलित पर्वत श्रृंखला है।
वलित पहाड़ों के गठन के लिए जिम्मेदार बलों को "ओरोजेनिक बल", अर्थात "पर्वत निर्माणकारी बल" कहा जाता है। ओरोजेनिक शब्द एक ग्रीक शब्द से लिया गया है जिसका अर्थ है पहाड़ी इमारत। ये बल पृथ्वी की सतह पर स्पर्शरेखा पर कार्य करते हैं और मुख्य रूप से प्लेट टेक्टोनिक्स के परिणामस्वरुप होते हैं।
जब दो टेक्टोनिक प्लेटें एक दूसरे की ओर सरकती हैं, तो दोनों के टकराहट से टकराहट वाला भाग ऊपर उठ जाता है जिससे मोड़दार पर्वत बनते हैं। जब प्लेट और उन पर सवार महाद्वीप टकराते हैं, तो चट्टानी अवसादों की जमा परतों में मोड़ पड़ने लगते हैं, बिलकुल वैसे ही जैसे किसी मेज़पोश को मेज़ के दो छोरों से बीच की ओर खिसकाते हुए दबाव लगाया जाय तो उसमें सिलवटें पड़ जाती हैं। ये मुड़ रही चट्टानें टूट भी सकती हैं, विशेषकर तब जब यांत्रिक रूप से कमज़ोर चट्टानें हों, जैसे कि नमक की चट्टान। इस तरह के पहाड़ आमतौर पर चौड़ाई के बजाय लंबाई में अधिक होते हैं।
प्लेट विवर्तनिकी के सिद्धांत के बाद इनके निर्माण के बारे में यह माना जाता है कि भूसन्नतियों में जमा अवसादों के दो प्लेटों के आपस में करीब आने के कारण दब कर सिकुड़ने और सिलवटों के रूप में उठने से हुआ है। टर्शियरी युग में बने वलित पर्वत आज सबसे महत्वपूर्ण पर्वत श्रृंखलाओं में से हैं जैसे ऐल्प्स, हिमालय इत्यादि। अतः हम कह सकते हैं कि जब दो प्लेट एक दूसरे के करीब आते हैं तो टकराहट से वह भाग ऊपर उठ जाता है जिससे वलित पर्वत का निर्माण होता है। वलित पर्वत के निर्माण को हम हिमालय पर्वत के निर्माण द्वारा ओर अच्छे से समझ सकते हैं।
कई वर्षों पहले जब धरती अपनी पैंजिया वाली स्थिति में थी और उसका विखण्डन शुरू हो गया था, उस वक्त यहां टेथिस भू-सन्नति थी। टेथिस भू-सन्नति के दक्षिण में गोंडवानालैंड था तथा टेथिस भू-सन्नति के उत्तर में अंगारालैंड था। गोंडवानालैंड तथा अंगारालैंड दोनों भू-खण्डों में अनेक नदियाँ बहती थीं, इन नदियों ने लम्बे समय तक टेथिस सागर में अवसादों का निक्षेपण किया जिससे टेथिस भू-सन्नति में मलबा जमा हो गया। इसका प्रभाव वहां के प्लेटो पर भी पड़ा और वें एक दूसरे के करीब आते गये और टकराहट से एक तरफ का मोड़ हिमालय पर्वत बना तथा दूसरे तरफ का मोड़ कुनलुन पर्वत तथा बीच का भाग तिब्बत का पठार है।
टेथीज सागर
टेथीज सागर गोंडवाना लैण्ड और लौरेशिया के मध्य स्थित एक सागर के रूप में कल्पित किया जाता है जो एक छिछला और संकरा सागर था और इसी में जमा अवसादों के प्लेट विवर्तनिकी के परिणामस्वरूप अफ्रीकी और भारतीय प्लेटों के यूरेशियन प्लेट से टकराने के कारण हिमालय और आल्प्स जैसे पहाड़ों की रचना हुई।
टेथिस सागर जो करोड़ों वर्ष पूर्व पृथ्वी पर विद्यमान था। जुरेसिक कल्प का समुद्र वर्तमान भूमध्य सागर के विस्तार की तुलना में बहुत विशाल था और यथार्थ रूप से सारी पृथ्वी को घेरे था। इस सागर को टेथिस सागर कहते हैं। दक्षिणी समुद्र ऑस्ट्रेलिया महाद्वीप के दक्षिण से होता हुआ दक्षिणी अमरीका के दक्षिणी प्रदेश तक फैला हुआ था। विद्वानों का अनुमान है कि भारत के उत्तरी प्रदेश से लेकर उत्तरी बर्मा, हिन्दचीन एवं फिलिपीन से होता हुआ टेथिस सागर का ही एक भाग दक्षिणी सागर बनाता था।
आज जहां हिमालय है, पांच करोड़ साल पहले वहां टेथिस सागर हुआ करता था। 'लफथल' वह इलाका है, जो उस वक्त टेथिस सागर की तलहटी में था। टेथिस से हिमालय बनने की प्रक्रिया में तब प्रागैतिहासिक काल की नदियों द्वारा तात्कालिक महाद्वीपों से लाई गई मिट्टी की तहों में समुद्री जीव दब गए। पृथ्वी की गर्मी और दबाव से वे धूल की परतें चट्टानों में बदल गईं। पृथ्वी के लगातार पड़ते बलों ने इन चट्टानों को पहाड़ की चोटी तक पहुंचा दिया। यही कारण है कि इन चट्टानों में दबे समुद्री जीवों के जीवाश्म लफथल की चोटी पर शान से विराजमान हैं।[1] 13 से 17 करोड़ साल पुराने शिफेलोपोडा प्रजाति के समुद्री जीवों को पत्थर में निहारना भी कम रोमांचकारी नहीं है। शिफेलोपोडा प्रजाति के जीव बताते हैं कि 13 करोड़ वर्ष पूर्व टेथिस सागर की गहराई 1000 मीटर रही होगी। विशेषज्ञों का मत है कि जहां अभी हिमालय है, वहां पहले टेथिस सागर था। क़रीब 50 मिलियन वर्ष पहले इंडो-ऑस्ट्रेलियन प्लेट और यूरोशियन प्लेट में टक्कर के कारण टेथिस सागर की तलहट्टी में भू-गर्भीय हलचल हुई और हिमालय का उत्थान संभव हो सका। माना जा रहा है कि महाद्वीपीय विस्थापन की प्रक्रिया अब भी जारी है और इस कारण हिमालय का निर्माण भी हो रहा है। प्लेटों के खिसकने के कारण ही म्यांमार में अराकान योमा, अंडमान निकोबार द्वीप समूह और बंगाल की खाड़ी का निर्माण संभव हो सका है।
वसीम तरड़
वसीम तरड़ () एक मशहूर पाकिस्तानी पत्रकार, उर्दू स्तंभकार और राजनीतिक विश्लेषक है। उसके स्तंभ दैनिक पाकिस्तान में नियमित रूप से आता है।इससे पहले वे प्रसिद्ध उर्दू अखबारों में काम करते रहे हैं।
वह गुजरांवाला में पैदा हुए। इस्लामिया कॉलेज गुजरांवाला से शिक्षा पाई।उन्होंने बहुत कम समय में अपने स्तंभ के माध्यम से बड़ी संख्या में प्रशंसक पैदा किए। वह मानवाधिकार में विश्वास करते हैं और आतंकवाद विरोधी और खुले विचारों के मालिक माने जाते हैं।
तारड़ को कई बार अपनी आतंकवादी विरोधी राय के कारण आतंकवादी संगठमयों की धमकीयों का सामना करना पड़ा है। उन्हें लश्करे-झंगवी और थरिक तालिबान पाकिस्तान द्वारा कई बार हत्या की धमकियां मिल चुकी हैं।
रॉबर्ट ब्राउन (वनस्पतिशास्त्री)
रॉबर्ट ब्राउन एक वनस्पतिशास्त्री थे। इनका जन्म १७ दिसम्बर १७७३ में स्कॉटलैंड में हुआ था।
इनका जन्म १७ दिसम्बर १७७३ में स्कॉटलैंड में हुआ था। यह जेम्स ब्राउन के बेटे थे। रॉबर्ट ब्राउन एडिनबर्ग विश्वविद्यालय में अपनी चिकित्सा से संबंधित पढ़ाई पूरी की थी। जिसके बाद उनमें वनस्पतिशास्त्री बनने की इच्छा पैदा हुई। यह धीरे धीरे पौधों के बारे में जानकारी एकत्रित करने लगे और बाद में एक ऐसे पौधे का भी पता लगाया जो पहले किसी ने भी नहीं लगाया था। यह खोज एक किताब में भी छपी लेकिन उनके जीवित रहते तक यह खोज किसी भी जगह पर प्रकाशित नहीं हो पाई थी।
हकीम सय्यद ज़िल्लुर रहमान
हकीम सय्यद ज़िल्लुर रहमान () (), एक मशहूर यूनानी चिकित्सा के अनुसंधानकर्ता हैं। उनका योगदान यूनानी वैद्य विधान के लिये काफ़ी महत्वपूर्ण माना जाता है। इन्हों ने २००० ई को की स्थापना की। यह अलीगढ़ मुस्लिम विश्वविद्यालय के अजमल खान तिब्बिया कालेज के प्रोफ़ेसर और चैरमन रह चुके हैं। इल्मुल अद्विया विभाग में चलीस साल की सेवा के बाद वह डीन और इतर सेवाओं के बाद रिटैर हुए।
उन्होंने 45 ग्रन्थ एवम पुस्तक लिखे, जो यूनानी वैद्य विधान पर निर्भर हैं। इन के पास यूनानी पुस्तक भंडार भी मौजूद है।
भारत की सरकार ने इनको यूनानी वैद्यविधान पर विशेश काम के लिये, पद्मश्री पुरस्कार से २००६ में सम्मानित किया। इनका सारा काम वैद्यविधान के चरित्र पर रहा, जो मध्यकालीन युग से सम्बन्धित और इस्लामी मध्यकालीन वैद्यविधान पर खास काम किया है। यह यूनानी मेडिसिन के शास्त्रवेत्ता और प्राचीन अरबी और फ़ार्सी भाशाओं के पत्रों को खोज निकालने और उन्हें सरल तरीकी में पेश करने में सिद्धहस्त हैं।
ज़िल्लुर रहमान को १९९७ में जामिया हमदर्द के विसिटिंग प्रोफ़ेसर का गौरव मिला। बाद में डाक्टर आफ़ लेटर्स की गौरव डिग्री भी प्राप्त हुई जो उनहें २०१३ में दी गयी।
व्यापार संचार
व्यापार संचार एक संगठन को दूसरे संगठन के बीच वाणिज्यिक लाभ के लिय आदान प्रदान करता है।
व्यापारी संचार द्वारा अपने कर्मचारियों के बीच जानकारी साझा कर सकते है और अपनी व्यावसायिक सफलता के लिए योगदान कर सकते हैं।
आमने सामने किसी व्यापार की बात करने पर उसके द्वारा दूसरे के साथ व्यक्तिगत संबंध स्थापित करने में अन्य मार्गों की अपेक्षाकृत सरल और प्रभावी उपाय है।ग्राहकों को कोई उत्पाद या सेवा को बेचने में मदद मिलती है।
परिमाण सर्वेक्षक
जो व्यक्ति निर्माण उद्योग में मात्रा या परिमाण के हिसाब किताब का काम करता है अर्थात लागत का मूल्यांकन करता है, उसे परिमाण सर्वेक्षक या क्वान्टिटी सर्वेयर (quantity surveyor) कहते हैं। परिमाण सर्वेक्षक के द्वारा निम्न सेवा प्राप्त कि जा सकती है:
अहमद अली बरक़ी आज़मी
अहमद अली बर्क़ी आज़मी : जन्म 25 दिसंबर 1954 को उत्तर प्रदेश के आज़मगढ़ में हुवा। इन की शायरी का सांप्रदाय दाग देहलवी से है। इन का क़लमी नाम "बर्क़ी" है। बचपन में आरंभिक शिक्षा आज़मगढ के प्रसिद्ध विद्यालय शिबली नेशनल कालेज़ में हासिल की । 1977 में दिल्ली आये। जवाहरलाल नेहरू विश्वविद्यालय से 1996 में फ़ारसी भाषा में पीएचडी की डिग्री भी हासिल की।
1984 आल इंडिया रेडियो दिल्ली में काम करने लगे। आल इन्डिया रेडियो में फ़ारसी विभाग से जुड गये। फ़ारसी - उर्दू अनवादक के तौर पर काम भी किया। उर्दू और फ़ारसी भाषाओं में प्रवीण होने का इन्हें काफ़ी फ़ायदा भी हुआ। रेडियो अनाउन्सर कॆ तौर प्रसिद्ध हैऺ और 31 दिसंबर 2014 को इस पद से सेवानिवृत्त हुए।
अहमद अली बर्क़ी आज़मी बहुभाषी कवि हैं। इन्हों ने उर्दू, हिन्दी अथवा फ़ारसी में कवितायें लिखी। उर्दू कविता जगत में इनको बर्क़ी आज़मी उपनाम से भी जाना जाता है। इन के लिखे लेख भारत के अनेक पत्रिकाओं में प्रकाशित हो चुके हैं। विशेष कर दुनिया भर के उर्दू वार्ता पत्रिकायें और इन्टर्नेट से इनका रिश्ता बहुत निराला है। सोशल मीडिया पर उर्दू शायर के रूप में भी आपकी पहचान है।
बर्क़ी आज़मी की कविताओं का संकलन "रूह-ए-सुखन" के नाम से प्रकाशित हुआ है, जिसके लिये उन्हें दिल्ली उर्दू अकादमी की ओर से अवार्ड मिला।
सय्यद नसीर अहमद
त् सय्यद नसीर अहमद : जन्म 22 दिसेंबर – 1955। आंध्र प्रदेश, नेल्लूर जिले के पुरिणी गांव में जन्म हुवा। वे आंध्रप्रदेश के एक नामवर शोधक, इतिहासकार और लेखक हैं। वे तेलुगु भाशा में लिखते हैं। इनहोंने कई पुस्तक और ग्रन्थ लिखे, जिनका मूल विशय भारतीय स्वतंत्रता संग्राम में मुस्लिम समुदाय का योगदान है। इनहों ने एक मास पत्रिका भी प्रकाशित करते हैं जिस का नाम "सारे जहां से अच्छा इंडिया"।
इन का जन्म नेल्लूर जिले के पुरिणी गाँव में जुवा। इन की शिक्षा यम ए अथवा एल एल बी है। इन की शिक्षा भोपाल, चित्रदुर्ग और गुन्टूर में हुई। ज्यादा वर्श नरसारावपेट में गुज़ारे। अब वे गुन्टूर जिला ताडेपल्ली मंडल उन्डवल्ली में रहते हैं।
1999 के बाद से वे कई पुस्तक लिखे जो तेलुगु भाशा में थे। इन पुस्तकों का अनुवाद अंग्रेज़ी और उर्दू भाशाओं में भी किया गया। इन पुस्तकों द्वारा यह बताने का प्रयास किया गया कि स्वतंत्रता संग्राम में मुस्लिम समाज और मुस्लिम शहीदों का योगदान प्रशंशनीय है और उन्हें भारतीय इतिहास में समुचित स्थान मिलना ज़रूरी है। मुस्लिम समाज हमेशा देश की स्वतंत्रता और अखंडता पर प्राण त्यागने के लिये कभी पीछे नहीं हटे। नसीर अह्मद का तर्क ये है कि भारतीय चरित्रकारों ने मुस्लिम देशभक्तों के चरित्र को, मुस्लिम देशभक्ती चरित्र को, भरतीय स्वतंत्रता संग्राम में मुसलमानों के पात्र को जगह ही नहीं दी है, और पक्षपात से काम लिया गया है, जब कि निश्पक्षपात होना छाहिये था।
मोलस्का
मोलस्का या चूर्णप्रावार प्रजातियों की संख्या में अकशेरूकीय की दूसरी सबसे बड़ी जाति है। ८०,००० जीवित प्रजातियां हैं और ३५,००० जीवाश्म प्रजातियां मौजूद हैं। कठिन खोज की मौजूदगी के कारण संरक्षण का मौका बढ़ जाता है। वे अव्वलन द्विदेशीय सममित हैं।इस संघ के अधिकांश जंतु विभिन्न रूपों के समुद्री प्राणी होते हैं, पर कुछ ताजे पानी और स्थल पर भी पाए जाते हैं। इनका शरीर कोमल और प्राय: आकारहीन होता है। वे कोई विभाजन नहीं दिखाते और द्विपक्षीय सममिति कुछ में खो जाता है। शरीर एक पूर्वकाल सिर, एक पृष्ठीय आंत कूबड़, रेंगने बुरोइंग या तैराकी के लिए संशोधित एक उदर पेशी पैर है। शरीर एक कैल्शियम युक्त खोल स्रावित करता है जो एक मांसल विरासत है चारों ओर यह आंतरिक हो सकता है, हालांकि खोल कम या अनुपस्थित है, आमतौर पर बाहरी है। जाति आम तौर पर ९ या १० वर्गीकरण वर्गों में बांटा गया है, जिनमें से दो पूरी तरह से विलुप्त हैं। मोलस्क का वैज्ञानिक अध्ययन 'मालाकोलोजी' कहा जाता है।ये प्रवर में बंद रहते हैं। साधारणतया स्त्राव द्वारा कड़े कवच का निर्माण करते हैं। कवच कई प्रकार के होते हैं। कवच के तीन स्तर होते हैं। पतला बाह्यस्तर कैलसियम कार्बोनेट का बना होता है और मध्यस्तर तथा सबसे निचलास्तर मुक्ता सीप का बना होता है। मोलस्क की मुख्य विशेषता यह है कि कई कार्यों के लिए एक ही अंग का इस्तेमाल होता है। उदाहरण के लिए, दिल और गुर्दे प्रजनन प्रणाली है, साथ ही संचार और मल त्यागने प्रणालियों के महत्वपूर्ण हिस्से हैं बाइवाल्वस में, गहरे नाले दोनों "साँस" और उत्सर्जन और प्रजनन के लिए महत्वपूर्ण है जो विरासत गुहा, में एक पानी की वर्तमान उत्पादन। प्रजनन में, मोलस्क अन्य प्रजनन साथी को समायोजित करने के लिए लिंग बदल सकते हैं। ये स्क्विड और ऑक्टोपोडा से मिलते जुलते हैं पर उनसे कई लक्षणों में भिन्न होते हैं। इनमें खंडीभवन नहीं होता।
मोलस्क की प्रजातियों में रहने वाले वर्णित अनुमान ५०,००० से अधिकतम १२०,००० प्रजातियों का है। डेविड निकोल ने वर्ष १९६९ में उन्होंने लगभग १०७,००० में १२,००० ताजा पानी के गैस्ट्रोपॉड और ३५,००० स्थलीय का संभावित अनुमान लगाया था।
क्योंकि मोलस्क के बीच शारीरिक विविधता की बहुत बड़ी सीमा होने के कारण कई पाठ्यपुस्तकों में इन्हे अर्चि-मोलस्क, काल्पनिक सामान्यीकृत मोलस्क, या काल्पनिक पैतृक मोलस्क कहा जाता है। इसके कई विशेषताएँ अन्य विविधता वाले जीवों में भी पाये जाते है।
सामान्यीकृत मोलस्क द्विपक्षीय होते है। इनके ऊपरी तरफ एक कवच भी होता है, जो इन्हे विरासत में मिला है। इसी के साथ-साथ कई बिना पेशी के अंग शरीर के अंगों में शामिल हो गए।
यह मूल रूप से ऐसे स्थान पर रहना पसंद करते है, जहां उन्हे प्रयाप्त स्थान और समुद्र का ताजा पानी मिल सके। परंतु इनके समूह के कारण यह भिन्न-भिन्न स्थानो में रहते है। सभी स्थानों पर पाया जाता है
यह उनको विरासत में मिला है। इस प्रकार के खोल मुख्य रूप से एंरेगोनाइट के बने होते है। यह जब अंडे देते है तो केल्साइट का उपयोग करते है।
इनमें नीचे की और पेशी वाले पैर होते है, जो अनेक परिस्थितियों में भिन्न-भिन्न कार्यों को करने के काम आते है। यह किसी प्रकार के चोट लगने पर श्लेष्म को एक स्नेहक के रूप में स्रावित करता है, जिससे किसी भी प्रकार की चोट ठीक हो सके। इसके पैर किसी कठोर जगह पर चिपक कर उसे आगे बढ़ने में सहायता करते है। यह ऊर्ध्वाधर मांसपेशियों के द्वारा पूरी तरह से खोल के अंदर आ जाता है।
पाबूजी
पाबूजी राजस्थान के लोक-देवता हैं जिनकी पूजा राजस्थान और आसपास के क्षेत्रों, गुजरात और सिंध (पाकिस्तान) तक होती है। इन्हें पशुओं के रक्षक देवता के रूप में पूजा जाता है और राजस्थान में ऊँटो के बीमार होने पर इनकी पूजा होती है।
प्रचलित वाचिक कथा के अनुसार पाबूजी राठौड़ का जन्म कोलूगढ़ के दुर्गपति के घर हुआ था। यह कथा देवल नामक एक चारणी के साथ शुरू होती है जो मारवाड़ के इलाके में गायें पालती और चराती थी। कथा में देवल को अद्वितीय सुंदरी और शक्ति का अवतार माना गया है। देवल के पास काले रंग की एक घोड़ी है जिसका नाम कालिमी (या केसर कालमी) है। जयाल के सामंत जींद राव को कालिमी घोड़ी पसंद आ जाती है वह उसे प्राप्त करने का प्रयास करता है। सुरक्षा के लिए देवल कोलूगढ़ के सामंत के यहाँ चली आती है जो उसे अपनी पुत्री की तरह शरण देते हैं साथ ही उसकी गायों की रक्षा करने का वचन भी देते हैं। यहाँ आकर देवल देवी पाबूजी को प्रेम करने लगती है और विवाह करना चाहती है। इसी दौरान जींद राव देवल की गायें हँका ले जाता है। देवल अपनी कालिमी घोड़ी पाबूजी को दे देती है और पाबूजी अपने आदमियों के साथ देवल की गायों को छुड़ाने जाते हैं। युद्ध में पाबूजी की मृत्यु हो जाती है।
पाबूजी की कथा का संकलन और इसे लिपिबद्ध करने का प्रयास जॉन डी. स्मिथ द्वारा "दि एपिक ऑफ़ पाबूजी" के नाम से किया गया। यह 1991 में कैंब्रिज युनिवर्सिटी प्रेस से प्रकाशित हुआ। इसका एक संक्षिप्त वर्शन वर्ष 2005 में छपा जो वर्तमान में प्राप्य है। उक्त कथा का एक विस्तृत विवेचन ए. हिल्टबेटल द्वारा किया गया है।
कोलू नामक गाँव, जिसे कोलू पाबूजी भी कहते हैं, वर्तमान फलौदी के पास है। हाल ही में राजस्थान सरकार ने कोलू फलौदी में पाबूजी के पैनोरमा की स्थापना की है।
बेगम क़ुदसिया जैदी
बेगम क़ुदसिया ज़ैदी ( २३ दिसम्बर १९१४ - मृत्यु १९६०) स्वतंत्र भारत में पहली पेशेवर थियेटर कम्पनी आरम्भ करने वाली स्वतंत्र विचारों वाली महिला थीं। उन्होने १९५७ में हिन्दुस्तान थियेटर की स्थापना की और अनेक संस्कृत नाटकों तथा जर्मन नाटकों का हिन्दुस्तानी भाषा में उअनुवाद उपलब्ध कराया।
सरोवर होटल एवं रिसॉर्ट
सरोवर होटल एवं रिसॉर्ट (Sarovar Hotels & Resorts) १९९४ में भारतीय आतिथ्य के क्षेत्र में आया। यह वर्तमान में इसके ७० से अधिक होटेल हैं और यह भारत का सबसे तेजी से विकसित हो रही होटल प्रबन्धन कम्पनी है।  'सरोवर' प्रिमियर', 'सरोवर पोर्ट्को', 'होमटेल', 'रैडिसन', 'पार्क प्लाजा', 'पार्क इन्न' आदि इसके होटेल ब्राण्ड हैं।
अश्विन मुशरन
अश्विन मुशरन एक भारतीय अभिनेता हैं। यह दिल्ली विश्वविद्यालय में पढे और बाद में लंदन के एक विद्यालय से अभिनय की शिक्षा ली। जिसके पश्चात वह कई धारावाहिक और फ़िल्मों में कार्य कर रहे हैं। यह कई फ़िल्मों के अनुवादित संस्करण में अपनी आवाज दे चुके है।
वत्सराज
वत्सराज संस्कृत नाटककार एवं कवि थे।कालिंजर के राजा परमार्दिदेव (११६३-१२०३) के शासन में यह मंत्री थे।
१२वी-१३वी शताब्दी ई0 में हुए वत्सराज ने छह नाटकों की रचना की। किरातार्जुनीय व्यायोग, कर्पूरचरित, हास्यचूड़ामणि, रुक्मिणीहरण, त्रिपुरदाह और समुद्रमन्थन-नामक इन नाटकों में रूपकों केअलग-अलग प्रकारों के दर्शन होते हैं, यथा-व्यायोग, भाण, प्रहसन, ईहामृग, डिम और समवकार। वत्सराज की शैली सरल और प्रभावशाली है। इन्होंने दीर्घ समासों का प्रयोग नहीं किया है। वत्सराज के रूपक यद्यपि छोटे-छोटे हैं, किन्तु वे गतिशीलता और रोचकता से भरे हुए हैं।
जेन गुडाल
डेम जेन मॉरिस गुडाल, एक अंग्रेजी प्राइमेटोलोजिस्ट, चरित्रशास्त्री, मनुष्य-शरीर-रचन-शास्त्री, और यू.एन. से भेजी गयी शान्ति दूत हैं। चिम्पांजी के लिये दुनिया की सबसे चर्चित विशेषज्ञ माने जानेवाली गुडाल, गोम्बे स्ट्रीम राष्ट्रीय उद्यान , तंजानिया में पाए जानेवाले जंगली चिम्पांजियों के सामाजिक और पारिवारिक बातचीत पर अपने 55 साल के अध्ययन के लिए प्रसिद्ध हैं। वे जेन गुडाल संस्थान और रूट्स और शूट्स कार्यक्रम की संस्थापक हैं। उन्होंने पशुओं के कल्याण और संरक्षण के मुद्दों पर बड़े पैमाने पर काम किया है। वे नोनह्यूमन अधिकार परियोजना बोर्ड की सेवा में तब से हैं जब से उसकी स्थापना (१९९६ में) हुई थी।
=अफ्रीका= गुडाल को बचपन से ही अफ्रीका एवं जानवरों में बडी रुची थी। वे अपनी इसी रुची के कारण १९५७ में केन्या गयी। वहाँ लूई लिएकी कि निर्देशन पर उन्होंने महान वानर पर अनुसंधान करना शुरु किया। उन्होंने ही गुडाल को चिम्पांजी के व्यवहार पर अध्ययन करने के लिए लंदन भेजा। इसके उपरांत लूई लिएकी ने उन्हें कैम्ब्रिज विश्वविद्यालय भेजा जहाँपर गुडाल ने चरित्रशास्त्र में अपनी पीएचडी की डिग्री प्राप्त की। गुडाल ने १९६५ में 'बिहेवियर ऑफ द फ्र्र्र्री रेंजिंग चिम्पांजी' शीर्षक थीसिस दी जिसमें गोम्बे रिजर्ब में अपने पाँच साल के अध्ययन का ब्यौरा लिखा था।
=काम=
चिम्पांजियों के सामाजिक और पारिवारिक जीवन के अध्ययन के लिए जेन गुडाल प्रसिद्ध हैं। उन्होंने तंजानिया के गोम्बे स्ट्रीम राष्ट्रीय उद्यान में कसाकेला चिम्पांजी समुदाय पर १९६० में अपना अध्ययन शुरु किया। उन्होंने कॉलेजिएट परिक्षण के बिना उन चीजों पर अनुसंधान किया जो सख्त वैज्ञानिक सिद्धान्तो ने अनदेखा कर दिया था। गोम्बे स्ट्रीम में गुडाल का अनुसंधान, दो लंबे समय से चली आ रही मान्यताओं को चुनौती देने के लिए वैज्ञानिक समुदाय में प्रसिद्ध था - एक की सिर्फ मानव ही उपकरणों का निर्माण और उपयोग करना जानते हैं और दूसरा की चिम्पांजी साकाहारी होते हैं। गोम्बे स्ट्रीम में गुडाल ने चिम्पांजी के शांतिपूर्ण और स्नेही व्यवहार के विपरीत उनका आक्रमक पक्ष भी पाया। गुडाल दुनिया के सबसे बड़े चिम्पांजी अभयरण - 'किलें में चिम्प्स सहेंतें पियर्स, फ्लोरिडा' की सदस्य हैं। २०११ में गुडाल ऑस्ट्रेलियाई पशु संरक्षण समूह - बेजबान, पशु संरक्षण संस्थान की संरक्षक बनी।
=पुरस्कार और मान्यता= गुडाल को पर्यावरण और मानवीय कार्य एवं कई दूसरे कार्यों के लिये सम्मान मिला है। २००४ में बिंकिघम पैलेस मेम आयोजित एक समारोह में गुडाल को ब्रिटिश साम्राज्य की डेम कमांडर बनाया गया।यह उन कुछ पुरस्कारों की सूची है जो जेन गुडाल को मिली हैं। इस्के अतिरिक्त भी जेन को कई अन्य मान्यताओं और पुरस्कारों से नवाजा गया है।
दिल्ली राज्य विधानसभा चुनाव, २०१५
दिल्ली विधान सभा चुनाव २०१५, ७ फ़रवरी २०१५ को आयोजित किया गया और परिणाम १० फ़रवरी २०१५ को घोषित किया गया। यह चुनाव दिल्ली के 70 विधानसभा सीटों पर  लड़ा गया।
२०१३ के दिल्ली विधानसभा चुनावों में, भारतीय जनता पार्टी ने (अपने चुनाव पूर्व सहयोगी शिरोमणि अकाली दल के साथ) 70 सीटों में से 32 जीती और सबसे बड़ी पार्टी के रूप में उभरी। हालांकि वे बहुमत से रह गए और इसलिए सरकार बनाने में असमर्थ थे। दिल्ली के तत्कालीन लेफ्टिनेंट गवर्नर नजीब जंग ने सरकार बनाने के लिए आम आदमी पार्टी को, जो भारतीय जनता पार्टी के बाद दूसरी सबसे बड़ी पार्टी हुई, आमंत्रित किया।
२८ दिसंबर, २०१३ में, आप ने भारतीय राष्ट्रीय कांग्रेस से बाहर से समर्थन लेने के बाद राज्य सरकार का गठन किया। अवलंबी मुख्यमंत्री शीला दीक्षित को हराने वाले आप के नेता अरविंद केजरीवाल दिल्ली के ७ वें मुख्यमंत्री बने। हालांकि, १४ फरवरी २०१४ को (शासन के ४९ दिनों के बाद) अरविंद केजरीवाल ने अपने पद से इस्तीफा दे दिया। इसी कारण दिल्ली में लगभग एक साल के लिए राष्ट्रपति शासन बना रहा। १२ जनवरी २०१५ को भारत के निर्वाचन आयोग ने राज्य विधानसभा चुनाव ७ फ़रवरी २०१५ को आयोजित किये जाने की घोषणा की।
चुनाव आयोग ने १२ जनवरी २०१५ को चुनाव के कार्यक्रम की घोषणा की।
१० फ़रवरी २०१५ को मतदान की गिनती हुई। आप ने ७० में से ६७ सीटें जीती और भाजपा ने सिर्फ ३।
लेनदेन प्रसंस्करण प्रणाली
लेनदेन प्रसंस्करण व्यक्ति, अविभाज्य आपरेशनों कहा जाता है, लेन-देन में शब्दों को बांटता कि एक कंप्यूटिंग शैली है।
ग्रीन केमिस्ट्री
ग्रीन केमिस्ट्री
ग्रीन केमिस्ट्री रसायनशास्त्र के अन्य सभी शाखाऍ जैसे कार्बनिक, अकार्बनिक, अनुसन्धानिक, पर्यावरण, भौतिक आदि को प्रभावित करती है। ग्रीन केमिस्ट्री पर्यावरण रसायन की तरह नही है क्यौंकी पर्यावरण रसायन मे पर्यावरण मे हो रहे रसायनिक बदलाव और गतिविधियो, पर्यावरण प्रदूषण और उसके कारण जेसे कई प्रदूषक और उनके प्रभावो का वर्णन किया जाता है पर ग्रीन केमिस्ट्री मे उद्योग रसायनो से प्रक्रुति मे हो रहे विनाशकरी बदलावो को कम करने और से प्राप्त रसायनिक उत्पादनो को अच्छा और उपयोगी बनाने कि कोशिश की जाती है। ग्रीन केमिस्ट्री धरती और पर्यावरण को रसायनो के दुश्प्रभावो से मुक्त करने मे विश्वास करती है।  ग्रीन केमिस्ट्री शब्द का इस्तेमाल पहली बार पौल अनस्तस ने सन् १९९१ मे किया था। ग्रीन केमिस्ट्री शब्द का उपयोग हमेशा रसायनशास्त्र और उद्योग के साथ किया जाता है।
ग्रीन केमिस्ट्री के १२ सिद्धान्त है।  ग्रीन केमिस्ट्री मे हमेशा इस बात का ख्याल रखा जाता है कि किसी भी रसायन के निर्माण मे कम से कम खर्चा हो, सरलता से बनाने की विधी का उपायोग हो, रसायन को कम से कम हानिकारक बनाना या बिल्कुल भी हानिकारक न होना, उस रसायन को किस चीज़ मे सम्भाल कर रखा जा सकता है उसका पता लगाना और निर्माण करना फिर उस रसायन को इस तरह से शुद्ध करना की उससे किसी भी तरह का खतरा ना हो और सबसे ज़रूरी है की पर्यावरण को कोई नुकसान न हो और धरती हरियाली, खुशाली से सम्पन्न रहे। आनेवाले समय मे ग्रीन केमिस्ट्री का उपयोग एक मज़बूत औज़ार कि तरह किया जा सकता है जिससे इन्सान और प्रक्रुति के बीच का संबन्ध कायम रहे। भारत मे स्नातकोत्तर उपाधि के लिये सरकारी विश्वविद्यालय जेसे इन्डियन इनस्टिट्यूट ऑफ केमिकल टेक्नोलोजी मे ग्रीन टेक्नोलोजी नामक विषय उपलब्द है। अमेरिका तथा युरोप के कई विश्वविद्यालयो मे ग्रीन केमिस्ट्री नामक विषय पर उपाधियाँ भी प्रप्त की जा सकती है और ऑन लाइन पर ग्रीन केमिस्ट्री से जुडे सर्टिफिकेट कोर्स भी उपलब्द है।  अमेरिका और युरोप मे ग्रीन केमिस्ट्री के कई अधिवक्ताओं ने यह बात प्रस्तुत की कि ग्रीन केमिस्ट्री इन्सान और प्रक्रुति के बीच का संबन्ध कायम रखने का एक अभिनव सोच है जो आनेवाले समय मे रसायनशास्त्र को एक नयी दिशा प्रदान करेगा लेकिन वही दूसरी और कुछ रसायनशास्त्री यह मानते है कि ग्रीन केमिस्ट्री जन हित मे आनेवाले कई विषयो मे एक है। आजकल कई लोग और रसायनशास्त्री ग्रीन केमिस्ट्री शब्द का प्रयोग अपने अनुसार लेकर उसका इस्तेमाल कर रहे है, जो किसी भी तरह से ग्रीन केमिस्ट्री के सिद्धान्तो पर अधारित नही है। आज के समय मे भी कुछ लोगो को ग्रीन केमिस्ट्री का सही अर्थ नही पता लेकिन फिर भी यह विषय आनेवाले समय मे एक सुन्दर गैर प्रदूषित भविश्य का निर्माण करने मे महत्वपूर्ण हो सकता है।
https://www.pdfnotes.co/2019/11/green-chemistry-in-hindi.html  http://www.acs.org/content/acs/en/greenchemistry/students-educators/online-educational-resources.htm https://web.archive.org/web/20150515022231/http://greenchem.uoregon.edu/Pages/WhatIsGreenChemistry.php http://www2.epa.gov/green-chemistry/basics-green-chemistrhttp://www2.epa.gov/green-chemistry/basics-green-chemistr https://web.archive.org/web/20150211095316/http://www.acs.org/content/acs/en/greenchemistry/what-is-green-chemistry/principles/12-principles-of-green-chemistry.html
तनोट माता
तनोट माँ (तन्नोट माँ) का मन्दिर जैसलमेर जिले से लगभग एक सौ तीस कि॰मी॰ की दूरी पर स्थित हैं। देवी आवड़ को तनोट राय नाम से पूजा जाता है , तनोट राय को हिंगलाज माँ का ही एक रूप कहा कहा जाता है। हिंगलाज माता जो वर्तमान में बलूचिस्तान जो पाकिस्तान में है , वहाँ स्थापित है। भाटी राजपूत नरेश तणुराव ने वि॰सं॰ 828 में तनोट का मंदिर बनवाकर मूर्ति को स्थापित किया था।  इसी बीच भाटी तथा जैसलमेर के पड़ौसी इलाकों के लोग आज भी इस माता को पूजते आ रहे हैं।
माना गया है कि भारत और पाकिस्तान के मध्य जो सितम्बर 1965 को लड़ाई हुई थी , उसमें पाकिस्तान के सैनिकों ने मंदिर पर कई बम गिराए थे लेकिन माँ की कृपा से एक भी बम नहीं फट सका था। तभी से सीमा सुरक्षा बल के जवान इस मन्दिर के प्रति काफी श्रद्धा भाव रखते हैं।
मंदिर के एक पुजारी ने मंदिर के इतिहास के बारे में उल्लेख किया कि बहुत समय पहले एक मामड़िया चारण नाम का एक चारण था, जिनके कोई 'बेटा-बेटी' अर्थात कोई संतान नहीं थी, वह संतान प्राप्ति के लिए लगभग सात बार हिंगलाज माता की पूरी तरह से पैदल यात्रा की। एक रात को जब उस चारण (गढवी ) को स्वप्न में आकर माता ने पूछा कि तुम्हें बेटा चाहिए या बेटी , तो चारण ने कहा कि आप ही मेरे घर पर जन्म ले लो।
हिंगलाज माता की कृपा से उस चारण के घर पर सात पुत्रियों और एक पुत्र ने जन्म लिया। इनमें से एक आवड मा थी जिनको तनोट माता के नाम से जाना जाता है।
दोस्तों अगर आप तनोत माता के दरबार में धोक देने आने वाले हैं यह आपके लिए एक अच्छा प्लेस हो सकता हैं. तनोत माता आने से पहले आपको इस के बारे जानकारी होनी चाहिए की आप तनोत माता कैसे पहुचेंगे ( How to reach tanot mata ). तनोत माता के दरबार में आने के लिए आपको जैसलमेर से गाडी या आप अपनी खुद की गाडी लेकर आ सकते हैं. इस जगह पर आने के बाद आपको शांति की अनुभूति मिलती हैं.
तनोत माता को रक्षा की देवी भी कहा जाता हैं. ऐसा माना जाता हैं की भारत और पाकिस्तान के बीच में हुए घमासान युद्ध के दोहरान माता के दरबार में पाकिस्तान की और से कई बम फेंके गये हैं पर माता जी मंदिर को कुछ नही हुआ. इसी करते हैं चमत्कार.
तनोटमाता का जन्म स्थान चालकना बाडमेर राजस्थान माना जाता है वि. से. 808 में मामड़ जी घर जन्म हुआ
लेकर हम दीवाना दिल
लेकर हम दीवाना दिल एक भारतीय बॉलीवुड फिल्म है। जिसका निर्देशन आरिफ़ अली और निर्माण दिनेश विजान व सैफ़ अली ख़ान ने किया है। यह फ़िल्म 4 जुलाई 2014 में प्रदर्शित हुई थी।
2013 में यह समाचार आया कि इम्तियाज़ अली के भाई आरिफ़ अली एक प्रेम कहानी पर आधारित फ़िल्म निर्देशित कर अपने निर्देशन कार्य की शुरुआत करेंगे। अक्टूबर 2013 में सैफ़ अली ख़ान ने इस समाचार को सत्यापित किया। इस फ़िल्म में ए॰ आर॰ रहमान को गाने के लिए लिया। इस पर इस फ़िल्म के सहनिर्माता दिनेश विजन का कहना है कि "हम बहुत ही उत्साहित है, कि इस फ़िल्म में ए॰ आर॰ रहमान हैं। जो एक नए तरह का गाना दिया है, जैसा अब तक आप लोगों ने नहीं सुना होगा।" लगभग फ़िल्म के शुरू होने के छः महीने तक यह फ़िल्म का नाम नहीं रखा गया था। इस फ़िल्म के नाम के लिए पहले "देखो मगर प्यार से" शीर्षक को चुना गया था। बाद में करन जौहर ने इस फ़िल्म का नाम "लेकर हम दीवाना दिल" रखने का सुझाव दिया। यह शीर्षक 1973 की फ़िल्म "यादों की बारात" के गाने का है। एक साक्षात्कार के दौरान अरमान जैन ने कहा की वह इस फ़िल्म के लिए साक्षात्कार हेतु आए थे। तब यह बात उन्होने किसी को भी नहीं बताई थी। और जब उन्हे फ़िल्म में चुन लिया गया तब जाकर उन्होने यह बात अपने परिवार को बताई।
यह फ़िल्म मुख्य रूप से मुंबई में हुई। इस फ़िल्म का निर्माण मई 2013 से शुरू हुआ। इस फ़िल्म का लगभग 40% हिस्सा मुंबई में ही बनाया गया। इसके पश्चात बचे भाग के लिए छत्तीसगढ़ में हुआ। यहाँ फ़िल्म का सबसे लंबा भाग भी बनाया गया। इसके पश्चात वह ओटी और चेन्नई में की गई और यह फ़िल्म फरवरी 2014 तक बन गया। इस फ़िल्म में राहुल देव, जो इस फ़िल्म में नृत्य सिखाया, उनकी यह पहली बॉलीवुड फ़िल्म है। इसके मुख्य किरदार की पहली छवि 7 मई 2014 को दिखाई गई। सिनेमाघरों के लिए एक छोटा भाग 8 मई 2014 को प्रदर्शित किया गया। इस भाग को जब यूट्यूब पर डाला गया तो यह मई में सप्ताह भर भारत में शीर्ष पर रहा। 13 मई 2014 को गाने के साथ-साथ वीडियो को भी प्रदर्शित किया गया। "खलीफा" गाना जो ए॰ आर॰ रहमान ने गाया है। इसी के कुछ दिनों बाद 19 मई 2014 को "मालूम" नामक गाने को प्रदर्शित किया गया था। 24 जून 2014 को इसका कुछ संवाद दिखाया गया। इसके पश्चात जून 2014 में ही इसके कई मुख्य कलाकार कई धारावाहिकों में प्रचार के लिए आए। जैसे कॉमेडी नाइट्स विद् कपिल, झलक दिखला जा, एंटर्टेंमेंट के लिए कुछ भी करेगा। इसका प्रचार रेडियो के माध्यम से मुंबई मेट्रो, 92.7 बिग एफ़एम, 94.3 माइ एफ़एम, जयपुर के जल महल, अगोरा मॉल, अहमदाबाद, और 93.5 रेड एफ़एम से हैदराबाद, बेंगलुरु के प्रेसीडेंसी महाविद्यालय को किया गया। 2 जुलाई 2014 को नई दिल्ली में इस फ़िल्म के मुख्य कलाकारों द्वारा इसका प्रचार किया गया।
निर्मल सिंह खालसा
भाई निर्मल सिंह खालसा (१९५२-२०२०) एक प्रख्यात गुरबाणी गायक थे। सिखों के सर्वोच्च धर्मस्थल हरमंदिर साहेब (स्वर्ण मंदिर) में उन्होंने हज़ूरी रागी के रूप में सेवाएं दी। भारत सरकार ने सन 2009 में इन्हें भारत के चौथे सबसे बड़े नागरिक सम्मान पद्म श्री से सम्मानित किया।
2 अप्रैल 2020 में कोविड-१९ संक्रमण के कारण उनका निधन हुआ।
अरमान जैन
अरमान जैन एक भारतीय फ़िल्म अभिनेता हैं। इन्होने अपने अभिनय की शुरुआत लेकर हम दीवाना दिल से शुरू की थी।
यह राज कपूर के पौते हैं। यह मनोज जैन और रीमा जैन के पुत्र, आदर जैन के बड़े भाई हैं और करिश्मा कपूर के कजिन है।
अरमान ने हाल ही में अनीसा मल्होत्रा से सगाई की।
इन्होने अभिनय की शुरुआत फ़िल्म लेकर हम दीवाना दिल से की। इसके लिए उन्होने बिना किसी को बताए इसके लिए साक्षात्कार दिया। जब वह किरदार के लिए चुने गए तब जाकर उन्होने यह बात अपने परिवार को बताई। इसके अलावा यह माइ नेम इज़ ख़ान, स्टूडेंट ऑफ दी इयर और एक मैं और एक तू में सहायक निर्देशक भी थे।
दीक्षा सेठ
दीक्षा सेठ एक भारतीय फ़िल्म अभिनेत्री हैं। इन्होने बॉलीवुड फ़िल्म लेकर हम दीवाना दिल में 2014 में कार्य किया था।
इनका जन्म दिल्ली में 14 फरवरी 1990 में हुआ था। उनके पिता आईटीसी में कार्य करते थे। उनका लगभग कुछ कुछ समय में स्थानांतरण होता रहता था। इस कारण वह मुंबई, चेन्नई, कोलकाता, राजस्थान और उत्तर प्रदेश में जा चुके हैं।
सुदीप साहिर
सुदीप साहिर एक भारतीय फ़िल्म अभिनेता हैं। यह 2014 में बनी फ़िल्म लेकर हम दीवाना दिल से अपने अभिनय की शुरुआत की।
इन्होने अनंतिका साहिर से शादी की। इनके दो बच्चे हैं।
अखिल अय्यर
अखिल अय्यर एक भारतीय फ़िल्म अभिनेता हैं। इन्होंने बॉलीवुड फ़िल्मों में अपने अभिनय की शुरुआत आरिफ़ अली द्वारा निर्देशित फ़िल्म लेकर हम दीवाना दिल से की।
इन्होंने 2014 में फ़िल्म लेकर हम दीवाना दिल से अपने बॉलीवुड फ़िल्म में अभिनय की शुरुआत की। इस फ़िल्म में इनके किरदार का नाम महेश है।
प्रतिभूति और निवेश के लिए चार्टर्ड संस्थान
प्रतिभूति और निवेश के लिए चार्टर्ड संस्थान (Chartered Institute for Securities & Investment (CISI)) लन्दन स्थित एक संस्थान है जो प्रतिभूति तथा निवेश के क्षेत्र में कार्य करने वाले लोगों के लिये हैं। इसकी स्थापना १९९२ में हुई थी।
सुरक्षा और निवेश के चार्टर्ड संस्थान
प्रतिभूति और निवेश के लिए चार्टर्ड संस्थान वित्तीय और निवेश उद्योग में काम करने वाले लोगों के लिए लंदन स्थित व्यावसायिक शरीर का एक शहर है। अपने मिशन को प्रतिभूति और निवेश उद्योग में, और इस तरह के व्यावसायिकों के लिए योग्यता प्रदान करने के लिए प्रतिभागियों के लिए आचरण के मानकों और नैतिकता स्थापित करने के लिए है। यह् लंदन शेयर बाजार के सदस्यों द्वारा प्रतिभूति संस्थान के रूप में १९९२ में गठन किया गया था। यह नवंबर २००४ में प्रतिभूति और निवेश संस्थान में बदल दिया गया। यह अक्टूबर २००३ में एक रॉयल चार्टर प्रदान की गई थी जब यह प्रतिभूति और निवेश के लिए चार्टर्ड संस्थान बन गया। यह लंदन के सिटी में आधारित है और श्रीलंका, भारत, सिंगापुर, दुबई और डबलिन में कार्यालय हैं। यह्व रिष्ठता, भौगोलिक स्थिति और उद्योग विशेषज्ञता के सभी स्तरों के सदस्यों के लिए एक सतत व्यावसायिक विकास (सीपीडी) योजना प्रदान करता है। यह्व प्रकाशनों और कार्यपुस्तिकाओं भी चलाता है और सम्मेलनों और संगोष्ठियों में प्रशिक्षण पाठ्यक्रम भी करता है। संस्थान के एक पंजीकृत दान है और निम्नलिखित धर्मार्थ वस्तुओं है: "जनता के लाभ, प्रतिभूतियों और निवेश में चिकित्सकों के लिए उच्च नैतिक मानकों को विकसित करने के लिए और ब्रिटेन में इस तरह के मानकों को बढ़ावा देने और विदेशी के लिए एक आधिकारिक निकाय के रूप में कार्य करने के लिए प्रतिभूति और निवेश के क्षेत्र में उन्नति और ज्ञान के प्रसार के लिए बढ़ावा देने के लिए शिक्षा या प्रतिभूतियों में निवेश के संबंध में जनता के हित के मामलों में परामर्श और अनुसंधान के उद्देश्य।" इसके सदस्यता के निम्न ग्रेड है: १-संबद्ध। २-कॉलेज के छात्र। ३-एसोसिएट। ४-सदस्य। ५-फेलो।
इसमे काम करने के इच्छुक कर्मचारियों के लिए योग्यता का व्यापक कार्यक्रम, वित्तीय सेवा उद्योग के चार क्षेत्रों, धन / खुदरा अनुपालन / जोखिम, संचालन और पूंजी बाजार में संरचित है।
एक चार्टर्ड पेशेवर के एक सदस्य के रूप में विश्व स्तर पर वित्तीय सेवा उद्योग में एक बढ़ाया स्थिति में लाभ होगा। आप एक संगठन-जो दुनिया भर में सरकारों और कंपनियों के संबंध रखती का एक हिस्सा बन जाएगा, और एक आधिकारिक और स्पष्ट स्तर पर जनता के साथ संवाद कर सकते हैं। सदस्यता के विभिन्न ग्रेड के माध्यम से आप ऊपरी पात्र हासिल कर सकते हैं।  आप व्यक्तिगत रूप से चार्टर्ड बनने के लिए प्रयास और व्यावसायिकता के शिखर को भी पा सकते हैं।  चार्टर्ड सदस्यों उच्च और योग्य पेशेवरों रहे हैं, और अपने क्षेत्रों में विशेषज्ञ माना जाता है।
वित्तीय सेवा प्राधिकरण (एफएसए) अब वित्तीय आचार प्राधिकरण (एफसीए) जून २००६ में नोटों खुदरा वितरण की समीक्षा (आरडीआर) का शुभारंभ किया।
यह अखंडता ज्ञान, कौशल और व्यवहार का प्रभावी संयोजन के रूप में परिभाषित व्यावसायिकता की एक प्रमुख घटक है। पिछले कुछ वर्षों की घटनाओं में अभिनय के लिए और अपने सभी व्यावसायिक गतिविधियों में उनकी ईमानदारी, खुलापन, पारदर्शिता और निष्पक्षता का प्रदर्शन फर्मों के महत्व की एक अनुस्मारक हैं।
व्यावसायिकता | वफ़ादारी | उत्कृष्टता यह् ब्रिटेन में और दुनिया भर के प्रमुख वित्तीय केंद्रों में से एक बढ़ती हुई संख्या में प्रतिभूतियों और निवेश उद्योग में काम करने वाले लोगों के लिए सबसे बड़ा और सबसे व्यापक रूप से सम्मानित व्यावसायिक संस्था है। पिछले एक साल में, हमने ७४ देशों में लगभग ३७००० इंतिहान निर्धारित किया है।
https://web.archive.org/web/20150208033634/http://www.cisi.org/bookmark/genericform.aspx?form=29848780&URL=index https://web.archive.org/web/20150510083245/http://en.wikipedia.org/wiki/Chartered_Institute_for_Securities_%26_Investment
वित्तीय विश्लेषक
वित्तीय विश्लेषक बाहरी या आंतरिक ग्राहकों के लिए एक मुख्य भाग के रूप में वित्तीय विश्लेषण का कार्य करता है।
किसी भी वित्तीय विश्लेषक का कार्य परंपरागत रूप से किसी भी बाजार का किसी वस्तु को बेचने हेतु सामरिक मूल्यांकन और निवेश के लिए विश्लेषण आदि करना कार्यों में शामिल है। इसका सबसे बड़ा लाभ कंपनी का होता है। कोई भी कंपनी इनके द्वारा किए गए विश्लेषण के द्वारा अपने उत्पाद में बदलाव करती है और मूल्य आदि में भी बदलाव करती है। इसके द्वारा नए उत्पाद को लाना या कोई पुराना उत्पाद को हटाना भी शामिल है।
दयाल चंद्र सोनी
दयाल चंद्र सोनी (1919-2008) वरिष्ठ सर्वोदयी, गांधीवादी एवं बुनियादी शिक्षा के मूल विचारक थे। इनका मानना था कि शिक्षा का प्रारंभ मातृभाषा में होना चाहिये। इन्होंने स्थानीय मेवाड़ी बोली में भी काफ़ी काम किया था और गीता का भी गंभीर मंथन किया था।
गांधी जी की विचारधारा पर आधारित बुनियादी शिक्षा प्रदान करने के लिये विद्याभवन के संस्थापक मोहनसिंह मेहता द्वारा स्थापित विद्याभवन बेसिक स्कूल के सोनी प्रथम प्रधानाध्यापक नियुक्त होकर सन् 1941 से 1955 तक कार्यरत रहे। सोनी ने बुनियादी शिक्षा के क्षैत्र में आधारभूत कार्य किया। प्रौढ शिक्षा क्षेत्र में इनके उल्लेखनीय कार्य को देश भर में सराहा गया। उत्तर प्रदेश सरकार ने इन्हें 1992 में मदन मोहन मालवीय पुरस्कार व भारतीय प्रौढ शिक्षा संघ नई दिली ने सन 2002 में टैगोर पुरस्कार से सम्मानित किया। इनकी 30 से अधिक पुस्तकें व 300 से अधिक लेख विभिन्न पत्रों में प्रकाशित हुई।
इनकी स्मृति में उदयपुर में ‘श्री दयाल चंद्र सोनी स्मृति ट्रस्ट’ स्थापित है।